stanford-oval/wikipedia huggingface dataset:
ตักบาตรเทโว
การตักบาตร

วันเทโวโรหณะ หมายถึง วันที่พระพุทธเจ้าเสด็จลงจากสวรรค์ ชั้นดาวดึงส์ ในวันขึ้น 15 ค่ำ เดือน 11 และบิณฑบาตรในเช้าของอีกวันหนึ่ง ดังนั้น วันตักบาตรเทโวจึงเป็นวันแรม 1 ค่ำ เดือน 11
ในประเพณีเทศกาลตักบาตรเทโวที่จัดขึ้นในปัจจุบัน การตักบาตรในวันนี้มีลักษณะพิเศษ คือ จะอัญเชิญพระพุทธรูปขึ้นประดิษฐานบนรถ โดยจะมีคนลากหรือขับเคลื่อนรถไปอย่างช้า ๆ โดยจะนำหน้าพระสงฆ์  และพระสงฆ์ก็จะเดินเป็นแถวเพื่อบิณฑบาตเดินตามรถที่ประดิษฐานพระพุทธรูป ส่วนพุทธศาสนิกชนก็จะเรียงเป็นแถวอยู่ข้างทางเพื่อรอใส่บาตรตามลำดับ และอาจมีการนำข้าวต้มลูกโยนมาใส่บาตรเพื่อจำลองเหตุการณ์ในครั้งพุทธกาล ซึ่งแต่ล่ะวัดมักจะมีการจัดสถานที่โดยจะมีธงราวประดับประดาตามเส้นทางที่ใช้ประกอบเทศกาลบิณฑบาต (ในปัจจุบันประเพณีตักบาตรเทโว จะเป็นการตักบาตรข้าวสารอาหารแห้ง)
เมื่อถึงวันตักบาตรเทโว (วันแรม 1 ค่ำ เดือน 11) พุทธศาสนิกชนนิยมไปทำบุญตักบาตรที่วัด โดยการปฏิบัติตน ดังนี้
เตรียมข้าวสารอาหารแห้งในตอนเช้า อาหารที่เตรียมเพื่อตักบาตรเป็นพิเศษในวันนี้ ตามประเพณี คือ ข้าวต้มมัด และข้าวต้มลูกโยน วัดบางวัดอาจจะจำลองสถานการณ์วันที่ พระพุทธเจ้าเสด็จลงจากเทวโลกชั้นดาวดึงส์ คือ ประชาชนจะนั่งหรือยืนสองฝั่งทางลงจากภูเขา หรืออุโบสถ หรือศาลาการเปรียญ ให้พระสงฆ์เดินเข้าแถวเรียงรับบาตรตามลำดับ โดยมีการอัญเชิญพระพุทธรูปนำหน้าแถวพระสงฆ์
หลังจากตักบาตรแล้ว มีการอาราธนาศีล สมาทานศีล และรักษาศีล
ฟังธรรมและทำสมาธิตามโอกาส เพื่อทำให้จิตใจบริสุทธิ์ผ่องใส
แผ่เมตตา และกรวดน้ำอุทิศส่วนกุศลให้กับญาติ ผู้ล่วงลับ และสรรพสัตว์
ดูเพิ่มเติ่ม

ปางเปิดโลก
กิจกรรมตักบาตรเทโว
จิ๋นซีฮ่องเต้ (ภาพยนตร์จีนชุด)

| จิ๋นซีฮ่องเต้ |
| --- | --- |
VCD cover art
ประเภท: Historical drama
เขียนโดย: Cheung Kwok-yuen Yu Hon-wing Leung Chi-ming Leung Kim-ho
กำกับโดย: Au Ham-wan Chow Wah-yu Fok Chi-kai Chan Toi-yuen Tam Sun-yuen Lee Ngoi-king
แสดงนำ: Tony Liu Petrina Fung Michelle Yim Damian Lau
ผู้ประพันธ์ดนตรีแก่นเรื่อง: Kwan Sing-yau
ดนตรีแก่นเรื่องเปิด: Tai Tei Hai Ngo Kiuk Ha (大地在我腳下) performed by Gallen Lo
ประเทศแหล่งกำเนิด: Hong Kong
ภาษาต้นฉบับ: Cantonese
จำนวนตอน: 63
การผลิต
ผู้อำนวยการสร้าง: Ting Leung Lee Siu-wah
สถานที่ถ่ายทำ: Hong Kong
ผู้ลำดับภาพ: Leung Kim-ho
ความยาวตอน: 45 minutes per episode
บริษัทผู้ผลิต: ATV
ออกอากาศ
เครือข่าย: ATV
จิ๋นซีฮ่องเต้ (อังกฤษ: The Rise of the Great Wall - Emperor Qin Shi Huang, จีน: 秦始皇, พินอิน: Chun chi wong) เป็นภาพยนตร์จีนชุดที่กล่าวถึงพระราชประวัติของจิ๋นซีฮ่องเต้ จักรพรรดิองค์แรกของจีนตั้งแต่ทรงพระเยาว์ จนได้มาอยู่ในราชสำนักฉิน ผ่านเรื่องราวมากมายจนได้เป็นฉินอ๋อง รวมถึงแผนการรวบรวมแผ่นดิน และสิ่งที่สำคัญที่สุดคือการสร้างกำแพงเมืองจีน และกล่าวถึงช่วงบั้นปลายพระชนม์ชีพ  สื่อสิงค์โปร์คัดเลือกละครชุดนี้ให้เป็นยี่สิบอันดับแรกของละครยอดนิยมแห่งศตวรรษ 20 ในสิงค์โปร์
。
ภาพยนตร์จีนชุดนี้ มีการสร้างและฉายในปี ค.ศ. 1986 โดย ATV จากฮ่องกง จำนวน 63 ตอน นำแสดงโดย หลิวหย่ง เป็น ฉินอ๋อง, หลิว สงเหยิน เป็น จิงเคอ และหมีเซียะ เป็น เมิ่งเจีย
สำหรับในประเทศไทยได้นำเข้ามาฉายในเวลา 22.00 น. ทางช่อง 7 ในปีเดียวกัน ทุกคืนวันธรรมดา และนำมาฉายอีกครั้งในเวลาเดียวกันทางสถานีโทรทัศน์ TPBS ในกลางปี พ.ศ. 2551
ออกอากาศชนละครของทีวีบี

ละครฟอร์มใหญ่ของเอทีวีเรื่องนี้ได้ออกอากาศในวันที่ 3 มีนาคม พ.ศ. 2529 (1986) เวลา 21.30-22.30 ช่วงสัปดาห์แรกของการออกฉายได้รับการต้อนรับที่ดีจากผู้ชมในฮ่องกง ดารานำชาย หลิวหย่ง ได้รับคำชมจากสื่อมากมายจากการที่เขาสวมบทบาท "จิ๋นซีฮ่องเต้" ได้อย่างยอดเยี่ยม
จนกระทั่งวันที่ 10 มีนาคม ของปีเดียวกัน ทางช่องทีวีบี ได้นำละครฟอร์มใหญ่แนวอภินิหารเรื่อง "โคมวิเศษเจ้าแม่หัวซาน นำแสดงโดย วังหมิงฉวน และ เยิ่นต๊ะหัว มาออกอากาศชนในช่วงเวลาเดียวกันกับ จิ๋นซีฮ่องเต้ ทำให้ละครชุดนี้เรตติ้งตกทันที
หลังจากเรื่อง โคมวิเศษเจ้าแม่หัวซาน ได้อวสานลงไป
ทางช่อง ทีวีบี ยังนำละครญี่ปุ่นยอดนิยมเรื่อง สงครามชีวิตโอชิน มาออกอากาศชนครึ่งหลังของ จิ๋นซีฮ่องเต้ ทำให้เรตติ้งของครึ่งหลังตกฮวบลงไปอีก (มีข่าวว่าทางช่องเอทีวี หั่นละครเรื่องนี้ออกจากเดิมมี 80 ตอนจบ เหลือเพียง 63 ตอนจบ)
ถึงแม้ จิ๋นซีฮ่องเต้ ชุดนี้จะไม่ได้รับชัยชนะจากการแข่งขันแย่งเรตติ้งกับช่องทีวีบี แต่อย่างไรก็ตามเรตติ้งเฉลี่ยต่อตอนก็มีผู้ชมดูสดเกือบล้านคน
ผลตอนรับในต่างประเทศ

ละครชุดนี้ได้รับความนิยมในบางประเทศ เช่น สิงค์โปร์ และ ไทย
ไม่ได้รับความนิยมในไต้หวัน เนื่องจากดารานำชาย หลิวหย่ง ถูกทางไต้หวันแบน
การคัดเลือกนักแสดง

เดิมทางช่องเอทีวี ได้มีการเจรจาและวางตัวคนที่จะมารับบท จิ๋นซีอ๋อง คือ เจิ้งเส้าชิว หลังจากที่เขาไม่ต่อสัญญากับทางช่องทีวีบี
หลายฝ่ายคาดกันว่า เจิ้งเส้าชิว เป็นดาราสำคัญที่จะได้รับบทนี้อย่างแน่นอน แต่สุดท้ายทางด้าน เจิ้งเส้าชิว ได้ปฎิเสธบทนี้ เพราะเขาไม่ต้องการที่จะเดินทางไปถ่ายทำในจีนแผ่นดินใหญ่ เนื่องจากในช่วงเวลานั้นเขาต้องทำมาหากินในไต้หวัน ถ้าหากเขายอมเดินทางเข้าไปในจีนแผ่นดินใหญ่ เท่ากับเขาทิ้งตลาดไต้หวันไปอย่างน่าเสียดาย
จึงทำให้ทางช่องเอทีวี จำเป็นต้องเฟ้นหานักแสดงชายคนใหม่เพื่อมาสวมบท จิ๋นซีอ๋อง ต่อมามีกระแสข่าวว่าทางช่องเอทีวี ต้องการพระเอกหนุ่ม ว่านจือเหลียง เข้ามาสวมบทบาทนี้ แต่ทางฝ่ายชายปฎิเสธเป็นเรื่องที่เป็นไปไม่ได้ เพราะตอนนี้เขาอยู่ในสังกัดทีวีบี และยังไม่คิดที่จะกลับไปรับเล่นจอแก้วให้กับช่องเอทีวี
จนในที่สุดทางช่องเอทีวีได้ดาราชาย หลิวหย่ง มารับบทสำคัญนี้แทน
พระยาชัยสุนทร (เจียม)

| พระยาชัยสุนทร (เจียม) |
| --- | --- |

เจ้าเมืองกาฬสินธุ์
ดำรงตำแหน่ง พ.ศ. 2369 – พ.ศ. 2381
ก่อนหน้า: พระยาชัยสุนทร(หมาแพง)
ถัดไป: พระยาชัยสุนทร(หล้า)
 
ข้อมูลส่วนบุคคล
เกิด: ไม่ทราบปีเกิด เมืองกาฬสินธุ์
เสียชีวิต: พ.ศ. 2381 เมืองกาฬสินธุ์
ศาสนา: ศาสนาพุทธ

พระยาชัยสุนทร (เจียม) หรืออีกนามเรียกว่า “ท้าวเจียมหรือเยี่ยม” เป็นเจ้าเมืองกาฬสินธุ์ ลำดับที่ 3 (พ.ศ. 2369–2381) เป็นต้นเชื้อสายตระกูลเช่น วงศ์กาฬสินธุ์ ศรีกาฬสินธุ์ พลเยี่ยม ทองเยี่ยม เป็นต้นซึ่งผู้ใช้นามสกุลส่วนใหญ่ตั้งรกรากและอาศัยอยู่ในจังหวัดสกลนครกาฬสินธุ์และร้อยเอ็ดในปัจจุบัน[ต้องการอ้างอิง]
ชาติกำเนิด

เกิดเมื่อราวปี พ.ศ.ใดไม่ปรากฏ บิดาคือพระธานี(หมาป้อง)อุปฮาดเมืองสกลนคร ส่วนมารดาไม่ปรากฏนาม ซึ่งเป็นบุตรของพระยาไชยสุนทร(เจ้าโสมพะมิตร) เจ้าเมืองกาฬสินธุ์ ลำดับที่ 1 ส่วนมารดาไม่ปรากฏนาม มีพี่น้องร่วมสายโลหิต เป็นชายได้แก่ ท้าวเจียม ท้าวลาว ท้าวละ ท้าวหล้า ส่วนบุตรหญิงไม่ปรากฏนาม
การรับราชการ

•เมื่อเติบโตขึ้นได้เข้ารับราชการในกรมการเมืองกาฬสินธุ์และได้รับการแต่งตั้งเป็นท้าววรบุตรที่ราชบุตรเมืองกาฬสินธุ์ ในปีพ.ศ. 2366 ในสมัยพระยาไชยสุนทร (หมาแพง) เจ้าเมืองกาฬสินธุ์ ลําดับที่ 2 ได้รับโปรดเกล้าฯพระราชทานเครื่องยศแก่กรมการเมืองประกอบบรรดาศักดิ์ดังนี้
ราชบุตร “เสื้ออัตลัตดอกถี่ตัวหนึ่ง ผ้าโพกขลิบผืนหนึ่ง ผ้าดําปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
ครั้นต่อมาเจ้าพระยาบดินทรเดชาเมื่อครั้งยังเป็นที่พระยาสุภาวดีได้มีใบบอกกราบบังคมทูลโปรดเกล้าฯแต่งตั้ง ท้าววรบุตร(เจียม) บ้านขามเปค้ย หลานพระยาไชยสุนทร(หมาแพง) ซึ่งมีความชอบในราชการสงคราม 2 ครั้ง คือ ครั้งตัดไม้ปากแพรกครั้งหนึ่งและครั้งที่สองเสบียงเมื่อตีหัวเมืองเวียงจันทน์ในราชการสงคราม ขึ้นเป็นท่ีพระยาไชยสุนทร เจ้รเมืองกาฬสินธุ์ ให้ท้าวหล้าเป็นที่อุปฮาดเมืองกาฬสินธุ์และให้ท้าวลาวเป็นที่ราชวงศ์เมืองกาฬสินธุ์และท้าวด่างเป็นที่ราชบุตรเมืองกาฬสินธุ์ เมื่อปี พ.ศ. 2371
•โปรดเกล้าฯพระราชทานเครื่องยศแก่กรมการเมืองประกอบบรรดาศักดิ์ดังนี้
เจ้าเมืองกาฬสินธุ์
“พานเงินเครื่องในถมสำรับหนึ่ง คนโทเงินถมยาดำหนึ่ง ลูกประคำทองหนึ่ง กระบี่บั้งเงินหนึ่ง สัปทนปัศตูหนึ่ง เสื้อเข้มขาบริ้วดีตัวหนึ่ง แพรทับทิมติดขลิบผืนหนึ่ง ชวานปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
- พร้อมตราประทับประจำตำแหน่งเจ้าเมืองกาฬสินธุ์คือ “เทวดานั่งแท่นถือพระขรรค์และดอกบัว”
อุปฮาด
“ถาดหมากเงินคนโทเงินสำรับหนึ่ง สัปทนแพรคันหนึ่ง เสื้อเข้มขาบริ้วดีตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
ราชวงศ์
“ถาดหมากเงินคนโทเงินสำรับหนึ่ง สัปทนแพรคันหนึ่ง เสื้อเข้มขาบลายก้านแย่งตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
ราชบุตร 
“เสื้ออัตลัตดอกถี่ตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
เหตุการณ์สำคัญ

•ปี พ.ศ. 2370 ตรงกับปีกุนนพศก จุลศักราช ๑๑๘๙ พระบาทสมเด็จพระนั่งเกล้าเจ้าอยู่หัว รัชกาลที่ ๓ แห่งพระบรมราชจักรีวงศ์ โปรดให้กองทัพหลวงขึ้นมาปราบปามเมืองเวียงจันทน์ พระยาสุภาวดีแมรทัพได้ตรวจราชการทัพเมืองสกลนคร เจ้าเมืองกรมการเมืองไม่ได้เตรียมกําลังทหารลูกกระสุนดินดํา เสบียงอาหาร ไว้ตามคําสั่งแม่ทัพ แม่ทัพเห็นว่าเจ้าเมืองสกลนครกระทําการขัดขืนอํานาจอาญาศึก จึงเอาตัวพระธานีเจ้าเมืองสกลนครไปประหารชีวิตที่หนองทรายขาว ส่วนอุปฮาดหมาป้องไดีถึงแก่กรรมไปก่อนหน้านั้นแล้ว กรมการเมืองกาฬสินธุ์บางส่วนหลบหนีคือ ท้าววรบุตรเจียมหลบหนีไปยังบ้านขามเปี้ย(บริเวณตำบลบ้านแวง อ.โพนทอง จ.ร้อยเอ็ด)และท้าวหล้าได้หลบหนีไปยังบ้านผ้าขาวพันนาเมืองเก่าเขตเมืองสกลนคร พอทัพพระยาสุภาวดีเคลื่อนผ่านเมืองสกลนครท้าวรบุตรเจียมและท้าวหล้าได้นําไพร่พลและพี่น้องเข้าหาทัพพระยาสุภาวดีเพื่อช่วยในราชการสงครามและได้เข้าฟ้องโทษราชวงศ์(หมาฟอง) ว่าด้วยเดิมเป็นใจเข้าด้วยกับเจ้าอนุวงศ์ เมื่อพิจารณาได้ความจริงแล้ว แม่ทัพปรึกษาจะเอาตัวราชวงศ์(หมาฟอง) ขอทําราชการแก้ตัวจึงงดโทษไว้ แล้วบังคับให้กวาดคุมครอบครัวตัวฉกรรณ์ที่อพยพหนีจากเมืองกาฬสินธุ์ไปอยู่ที่เมืองสกลนครนั้นจํานวน 2,500 คน ลงไปอยู่ที่ด่านหนุมานภายหลังยกขึ้นเป็นเมืองกบินทร์บุรี ยังคงเหลืออยู่ให้รักษาพระธาตุเชิงชุม แต่พวกเพี้ยศรีครชุม บ้านหนองเหียน บ้านจารเพ็ญ บ้านอ้อมแก้ว บ้านนาเวง บ้านพาน บ้านนาดี บ้านวังยาง บ้านผ้าขาว บ้านพันนา เท่านั้น เมืองสกลนครจึงเป็นเมืองร้าง ไม่มีเจ้าเมืองปกครองประกอบกับเมืองกาฬสินธุ์เป็นเมืองร้างด้วยเช่นกัน
•ปี พ.ศ. 2371 เจ้าพระยาบดินทรเดชาเมื่อครั้งยังเป็นที่พระยาสุภาวดีได้มีใบบอกกราบบังคมทูลโปรดเกล้าฯแต่งตั้งท้าววรบุตร(เจียม)บ้านขามเปี้ยย หลานพระยาไชยสุนทร(หมาแพง) ซึ่งมีความชอบในราชการสงคราม 2 ครั้ง คือ ครั้งตัดไม้ปากแพรกครั้งหนึ่งและครั้งที่สองเสบียงเมื่อตีหัวเมืองเวียงจันทน์ในราชการสงคราม ขึ้นเป็นที่พระยาไชยสุนทร เจ้าเมืองกาฬสินธุ์ ให้ท้าวหล้าเป็นที่อุปฮาดเมืองกาฬสินธุ์และให้ท้าวลาวเป็นที่ราชวงศ์เมืองกาฬสินธุ์และท้าวด่างเป็นที่ราชบุตรเมืองกาฬสินธุและให้ครอบครัวไพร่พลเมืองกาฬสินธุ์ที่ถูกกวาดต้อนไปเป็นเชลยอยู่ที่เมืองเวียงจันทน์กลับมาอาศัยที่แขวงเมืองกาฬสินธุ์ตามเดิม
•ปี พ.ศ. 2372 แม่ทัพจึงมีใบบอกท้องตราราชสีห์โปรดเกล้าให้พระยาไชยสุนทร(เจียม) แต่งราชวงศ์ราชบุตร กรมการเมืองกาฬสินธุ์เป็นนายกองคุมท้าวเพีย ไพร่ฉกรรจ์ 606 คน และบุตรภรรยาเมืองกาฬสินธุ์ไปรักษาราชการเมืองสกลนคร เมื่อแต่งท้าวเพียผู้อยู่รักษาเมืองสกลนครแล้ว จึงมีใบบอกขอตั้ง ท้าวอินทิสารบุตรอุปฮาดเมืองจันคนเก่าเป็นที่ราชวงศ์เมืองกาฬสินธุ์ ท้าวพิมพ์บุตรจารย์เปียเป็นที่ราชบุตรเมืองกาฬสินธุ์และได้ฟื้นฟูเมืองกาฬสินธุ์หลังสงครามรวมทั้งบูรณะวัดวาอารามในเขตเมืองกาฬสินธุ์ให้กลับมาเจริญรุ่งเรืองดังเดิม
ถึงแก่กรรม

•พระยาไชยสุนทร(เจียม) เจ้าเมืองกาฬสินธุ์ ลำดับที่ 3 ถึงแก่กรรมด้วยโรคชรา รับราชการเป็นเจ้าเมืองสนองพระเดชพระคุณ 10 ปี ที่โฮงเจ้าเมือง ในเมืองกาฬสินธุ์ เมื่อปี พ.ศ. 2381 สืบมาภายหลังลูกหลานเรียกขานทานว่า “อัญญาหลวงองค์ใหญ่” สิ้นประวัติพระยาไชยสุนทร (เจียม) เจ้าเมืองกาฬสินธุ์ ลำดับที่ 3 เพียงเท่านี้
ทายาท

พระยาไชยสุนทร(เจียม) สมรสกับอัญญานางทองคำและมีบุตร 8 คน ได้แก่
1) นางพัน สมรสกับใครสืบไม่ได้และมีบุตรกี่คนไม่ปรากฏ
2) พระยาไชยสุนทร(ทอง) เจ้าเมืองกาฬสินธุ์ ลำดับที่ 5 สมรสกับ อัญญานางคำ มีบุตร 3 คน ได้แก่ 1)ท้าวขี่ 2)ท้าวเหม็น 3)ท้าวหนู เป็นต้น
3) พระอินทิสาร(ด่าง)ราชบุตรเมืองกาฬสินธุ์และสกลนคร สมรสกับ นางขาว บุตรีคนที่ 1 ของพระยาไชยสุนทร(หล้า) เจ้าเมืองกาฬสินธุ์ ลำดับที่ 4 มีบุตร 4 คน ได้แก่ 1)นางอ่อน 2)นางน้อย 3)ท้าวเปีย 4)ท้าวอุปละ เป็นต้น
4) ท้าวสุริยะ สมรสกับใครสืบไม่ได้และมีบุตรกี่คนไม่ปรากฏ
5) ท้าวบุญมา สมรสกับใครสืบไม่ได้และมีบุตรกี่คนไม่ปรากฏ
6) นางดา สมรสกับใครสืบไม่ได้และมีบุตรกี่คนไม่ปรากฏ
7) นางหลอด สมรสกับ ท้าวสุวรรณสาร(โสน้อย)กำนันตำบลบ้านแวง อ.โพนทอง จ.ร้อยเอ็ด มีบุตร 1 คน ได้แก่ 1)ท้าวมหาโคตรแก้ว ​​​​เป็นต้น
*ท้าวสุวรรณสาร(โสน้อย)มีบิดาชื่อท้าวโสใหญ่กับพี่ชายคือท้าวพรหมาใหญ่ เป็นชาวบ้านท้องถิ่นดั่งเดิมของตำบลบ้านแวง อ.โพนทอง จ.ร้อยเอ็ด ในปัจจุบันและมีทายาทบางส่วนของพระยาไชยสุนทร(เจียม) เจ้าเมืองกาฬสินธุ์ ลำดับที่ 3 ได้สมรสและมีทายาทตั้งรกรากในพื้นและอาศัยอยู่ที่ตำบลบ้านแวง อ.โพนทอง จ.ร้อยเอ็ด จนถึงปัจจุบัน
สายตระกูล

| ก่อนหน้า |  | พระยาชัยสุนทร (เจียม) |  | ถัดไป |
| --- | --- | --- | --- | --- |
| พระยาชัยสุนทร (หมาแพง) |  |   เจ้าเมืองกาฬสินธุ์, ผู้ว่าราชการจังหวัดกาฬสินธุ์   (พ.ศ. 2381 - 2490) |  | พระยาชัยสุนทร (หล้า) |
↑  http://www.kalasinpit.ac.th/elearning/kroosert/data/kalasin.htm%5Bลิงก์เสีย%5D
มณฑล ไกรวัตนุสสรณ์

| มณฑล ไกรวัตนุสสรณ์ม> ป.ช., ม.ว.ม. |
| --- | --- |

นายกองค์การบริหารส่วนจังหวัดสมุทรสาคร
ดำรงตำแหน่ง 19 กุมภาพันธ์ พ.ศ. 2555 – 26 ตุลาคม พ.ศ. 2563
ก่อนหน้า: อุดร ไกรวัตนุสสรณ์
ถัดไป: อุดม ไกรวัตนุสสรณ์
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 18 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
สมาชิกสภาผู้แทนราษฎรสมุทรสาคร
ดำรงตำแหน่ง (ครั้งล่าสุด) 23 ธันวาคม พ.ศ. 2550 – 10 พฤษภาคม พ.ศ. 2554
 
ข้อมูลส่วนบุคคล
เกิด: 1 มกราคม พ.ศ. 2482 (86 ปี)
พรรคการเมือง: ความหวังใหม่ พลังประชาชน เพื่อไทย
คู่สมรส: พอใจ ไกรวัตนุสสรณ์

มณฑล ไกรวัตนุสสรณ์ (เกิด 1 มกราคม พ.ศ. 2482) อดีตนายกองค์การบริหารส่วนจังหวัดสมุทรสาคร อดีตรัฐมนตรีช่วยว่าการกระทรวงเกษตรและสหกรณ์ อดีตสมาชิกสภาผู้แทนราษฎรจังหวัดสมุทรสาคร หลายสมัย
| วิดีโอหลายคลิปจากแหล่งข้อมูลภายนอก |
| --- | --- |
 อดีต​ ส.ส.มณฑล​ ​ไกรวัตนุสสรณ์​ ระดมเสื้อแดงตั้งกลุ่มสมุทรสาคร 54, วิดีโอยูทูบ
ประวัติ

มณฑล ไกรวัตนุสสรณ์ เกิดเมื่อวันที่ 1 มกราคม พ.ศ. 2482 เป็นบุตรคนแรกของนายกุ้ยใช้ และนางกุ้ยลั้ง แซ่โง้ว มีน้อง 10 คน น้องชายที่มีชื่อเสียงได้แก่ นายกมล ไกรวัตนุสสรณ์ กรรมการในคณะอนุกรรมการบริหารจัดการทรัพยากรทางทะเลและชายฝั่งจังหวัดสมุทรสาครและรองประธานกรรมการธรรมาภิบาลจังหวัดสมุทรสาคร ส่วนน้องสาวที่มีชื่อเสียงได้แก่ ดร.สุปราณี ไกรวัตนุสสรณ์ เลขานุการคนแรกของสมาคมผู้บริหารหญิงโรงเรียนมัธยมศึกษาแห่งประเทศไทยและนาง สมศรี วัฒนไพศาล รองอัยการสูงสุด
นายมณฑล สำเร็จการศึกษาระดับ ปวช. จากโรงเรียนธนกิจพาณิชยการ สมรสกับนางพอใจ มีบุตร 5 คน คือ
นายอุดร ไกรวัตนุสสรณ์ อดีตนายกองค์การบริหารส่วนจังหวัดสมุทรสาคร
นางสาวอุไร ไกรวัตนุสสรณ์ อดีตผู้สมัครสมาชิกสภาผู้แทนราษฎร พรรคพลังประชาชน
นายอุดม ไกรวัตนุสสรณ์ นายกองค์การบริหารส่วนจังหวัดสมุทรสาคร อดีตสมาชิกสภาผู้แทนราษฎรหลายสมัย อดีตสมาชิกบ้านเลขที่ 111
ร้อยตำรวจเอกหญิงสมพร ไกรวัตนุสสรณ์
นายอนุสรณ์ ไกรวัตนุสสรณ์ อดีตสมาชิกสภาผู้แทนราษฎร
งานการเมือง

นายมณฑล เดิมมีความสนิทสนมกับพลเอกชวลิต ยงใจยุทธ หัวหน้าพรรคความหวังใหม่ รวมทั้งเคยเป็นหัวคะแนนให้นายเจี่ย ก๊กผล อดีตสมาชิกสภาผู้แทนราษฎรหลายสมัย ต่อมานายมณฑลได้ลงสนามการเมืองอย่างเต็มตัว โดยได้รับเลือกให้เป็นสมาชิกสภาผู้แทนราษฎรสมัยแรก ในปี พ.ศ. 2535 สังกัดพรรคความหวังใหม่ และได้รับการเลือกตั้งติดต่อกันมารวม 4 สมัย กระทั่งได้รับการโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลนายบรรหาร ศิลปอาชา
หลังจากนั้นนายมณฑลได้วางมือทางการเมือง โดยมีบุตรชายทั้ง 3 คน เข้ามาทำงานการเมืองสืบแทน จนกระทั่งปี พ.ศ. 2550 นายอุดม ไกรวัตนุสสรณ์ บุตรชายถูกตัดสิทธิ์ทางการเมืองเป็นเวลา 5 ปี ในคดียุบพรรคไทยรักไทย พร้อมกับกรรมการบริหารพรรคอีก 110 คน นายมณฑลจึงกลับมาลงสมัครรับเลือกตั้งอีกครั้ง ในสังกัดพรรคพลังประชาชน และได้คะแนนเป็นอันดับที่ 3 ของเขต (มี ส.ส.ได้ 3 คน) แต่ต่อมาในปี พ.ศ. 2554 นายมณฑลลงสมัครรับเลือกตั้งอีกครั้งในนามพรรคเพื่อไทย กลับต้องพ่ายแพ้ให้กับนายนิติรัฐ สุนทรวร จากพรรคประชาธิปัตย์อย่างขาดลอย ในปี พ.ศ. 2554 เขาก่อตั้งกลุ่มเสื้อแดงสมุทรสาคร54 ขึ้น
25 ธันวาคม พ.ศ. 2554 นายอุดร ไกรวัตนุสสรณ์ บุตรชายคนโต ซึ่งดำรงตำแหน่งนายกองค์การบริหารส่วนจังหวัด ถูกลอบยิงเสียชีวิต โดยมีนายครรชิต ทับสุวรรณ สมาชิกสภาผู้แทนราษฎร พรรคประชาธิปัตย์ ตกเป็นผู้ต้องหา นายมณฑลจึงลงสมัครรับเลือกตั้งเป็นนายกองค์การบริหารส่วนจังหวัดแทน และได้รับการเลือกตั้งด้วยคะแนนขาดลอย ผลคะแนนปรากฏดังนี้
| 0 | 1 | 2 | 3 |
| --- | --- | --- | --- |
ผลการเลือกตั้งนายกองค์การบริหารส่วนจังหวัดสมุทรสาคร
| # | ผู้สมัคร | คะแนน | % |
| 1 | อัคคเดช สุวรรณชัย | 46,020 | 20.85 |
| 2 | มณฑล ไกรวัตนุสสรณ์ | 137,910 | 62.48 |
| 3 | กันต์กวี ทับสุวรรณ | 23,866 | 10.81 |
| ไม่ประสงค์ลงคะแนน | ไม่ประสงค์ลงคะแนน | 6,840 | 3.10 |
| บัตรเสีย | บัตรเสีย | 6,088 | 2.76 |
ผู้มาใช้สิทธิเลือกตั้ง 220,724 คน (คิดเป็นร้อยละ 61.67 จากผู้มีสิทธิเลือกตั้งทั้งหมด 357,886 คน)
และดำรงตำแหน่งจนถึงปี พ.ศ. 2563 จึงพ้นจากตำแหน่งเนื่องจากมีการกำหนดให้มีการเลือกตั้งนายกองค์การบริหารส่วนจังหวัดในประเทศไทย พ.ศ. 2563
งานการเมือง > สมาชิกสภาผู้แทนราษฎร

มณฑล ไกรวัตนุสสรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสมุทรสาคร สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสมุทรสาคร สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสมุทรสาคร สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสมุทรสาคร สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสมุทรสาคร สังกัดพรรคพลังประชาชน
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายมณฑล ไกรวัตนุสสรณ์ เก็บถาวร 2016-03-05 ที่ เวย์แบ็กแมชชีน, เว็บไซต์รัฐสภาไทย
ประวัติผู้สมัคร ส.ส. (นายมณฑล ไกรวัตนุสสรณ์)[ลิงก์เสีย], กรมการปกครอง
ข้อมูลนักการเมืองไทย (นายมณฑล ไกรวัตนุสสรณ์), ศูนย์ข้อมูลนักการเมืองไทย
| ด ค กคณะรัฐมนตรีคณะที่ 51 ของไทย |
| --- | --- | --- |
| นายกรัฐมนตรี |  บรรหาร ศิลปอาชา  |  |
| รองนายกรัฐมนตรี |  สมบุญ ระหงษ์  ชวลิต ยงใจยุทธ  ทักษิณ ชินวัตร  บุญพันธ์ แขวัฒนะ  สมัคร สุนทรเวช  อำนวย วีรวรรณ  มนตรี พงษ์พานิช  หม่อมราชวงศ์เกษมสโมสร เกษมศรี  |  |
| สำนักนายกรัฐมนตรี |  ปองพล อดิเรกสาร  เรืองวิทย์ ลิกค์  ปิยะณัฐ วัชราภรณ์  ประสงค์ บูรณ์พงศ์  จรัส พั้วช่วย  รักเกียรติ สุขธนะ  โภคิน พลกุล  บุญพันธ์ แขวัฒนะ  ฉัตรชัย เอียสกุล  |  |
| กลาโหม |  ชวลิต ยงใจยุทธ  วิโรจน์ แสงสนิท  |  |
| การคลัง |  สุรเกียรติ์ เสถียรไทย  บดี จุณณานนท์  ประภัตร โพธสุธน  เนวิน ชิดชอบ  เสริมศักดิ์ การุญ  ชัยวัฒน์ วิบูลย์สวัสดิ์  |  |
| การต่างประเทศ |  หม่อมราชวงศ์เกษมสโมสร เกษมศรี  อำนวย วีรวรรณ  จรัส พั้วช่วย  ประชา คุณะเกษม  หม่อมราชวงศ์เทพ เทวกุล  |  |
| เกษตรและสหกรณ์ |  มนตรี พงษ์พานิช  สุวิทย์ คุณกิตติ  ชาญชัย ปทุมารักษ์  ฉัตรชัย เอียสกุล  มณฑล ไกรวัตนุสสรณ์  รักเกียรติ สุขธนะ  สุวิทย์ คุณกิตติ  |  |
| คมนาคม |  วันมูหะมัดนอร์ มะทา  สมบัติ อุทัยสาง  พีระพงศ์ ถนอมพงษ์พันธุ์  สมศักดิ์ เทพสุทิน  ชัยภักดิ์ ศิริวัฒน์  พิมพา จันทร์ประสงค์  |  |
| พาณิชย์ |  ชูชีพ หาญสวัสดิ์  ไพโรจน์ สุวรรณฉวี  มนตรี ด่านไพบูลย์  อำนวย ยศสุข  สุคนธ์ กาญจนาลัย  |  |
| มหาดไทย |  บรรหาร ศิลปอาชา  สุชาติ ตันเจริญ  เกียรติชัย ชัยเชาวรัตน์  สุดารัตน์ เกยุราพันธุ์  ศรชัย มนตริวัต  อนุสรณ์ วงศ์วรรณ  อาษา เมฆสวรรค์  |  |
| ยุติธรรม |  เฉลิม อยู่บำรุง  |  |
| แรงงานและสวัสดิการสังคม |  พิศาล มูลศาสตรสาทร  ประสงค์ บูรณ์พงศ์  ประสงค์ บูรณ์พงศ์  พูนสวัสดิ์ มูลศาสตรสาทร  |  |
| วิทยาศาสตร์ เทคโนโลยีและสิ่งแวดล้อม |  ยิ่งพันธ์ มนะสิการ  อุดมศักดิ์ ทั่งทอง  |  |
| ศึกษาธิการ |  สุขวิช รังสิตพล  ชิงชัย มงคลธรรม  เชาวริน ลัทธศักดิ์ศิริ  |  |
| สาธารณสุข |  เสนาะ เทียนทอง  สรอรรถ กลิ่นประทุม  ธวัชวงศ์ ณ เชียงใหม่  |  |
| อุตสาหกรรม |  ไชยวัฒน์ สินสุวงศ์  โฆสิต ปั้นเปี่ยมรัษฎ์  สนธยา คุณปลื้ม  อนุสรณ์ วงศ์วรรณ  |  |
| ทบวงมหาวิทยาลัย |  บุญชู ตรีทอง  |  |
| โฆษกประจำสำนักนายกรัฐมนตรี |  สมศักดิ์ ปริศนานันทกุล  อรรถสิทธิ์ (คันคาย) ทรัพยสิทธิ์  เรืองวิทย์ ดุษฎีสุรพจน์  อำนาจ ชนะวงศ์  พงศ์เทพ เทพกาญจนา  สมชาย เพศประเสริฐ  |  |
 พ้นจากตำแหน่ง  รัฐมนตรีช่วยว่าการ
ตปุสสะ ภัลลิกะ

ตปุสสะ ภัลลิกะ เป็นพ่อค้าสองพี่น้องชาวอุกกละชนบท เป็นบุตรของกฎุมพีในอสิตัญชนนคร ทั้งสองเป็นเทววาจิกอุบาสก (อ่านว่า ทฺ-เว-) ปฐมอุบาสกคู่แรกที่ยึดถือรัตนะ 2 คือถึงพระพุทธกับพระธรรม เป็นสรณะ ต่อพระพักตร์ของพระโคตมพุทธเจ้า เพราะช่วงนั้นพระพุทธเจ้ายังตรัสรู้ใหม่ ๆ ยังไม่ได้ประกาศพระศาสนาและยังไม่มีพระภิกษุเลย และทรงกำลังเสวยวิมุติสุขหลังจากทรงตรัสรู้ตามที่ต่าง ๆ ในอุรุเวลาเสนานิคมเป็นเวลา 7 สัปดาห์ ตปุสสะและภัลลิกะได้รับเอตทัคคะเป็นเลิศกว่าอุบาสกทั้งหลาย ผู้ถึงสรณะก่อนใคร
ประวัติ

ในตำนานพุทธประวัติกล่าวไว้ว่า หลังจากพระพุทธเจ้าทรงประทับเสวยวิมุติสุขที่ต้นมุจลินท์เป็นเวลา 7 วันแล้ว ทรงออกจากสมาธิและเสด็จดำเนินไปยัง ณ ใต้ต้นเกดหรือต้นราชายตนะ ซึ่งอยู่ทางทิศใต้ของต้นพระศรีมหาโพธิ์ ทรงประทับเสวยวิมุติสุขที่ต้นราชายตนะ 7 วัน จากนั้นหลังจากพระพุทธองค์เสวยวิมุติสุขตามที่ต่าง ๆ ตลอด 7 สัปดาห์ เพราะการเสวยวิมุติสุขนั้นจึงมิต้องเสวยพระกระยาหารเลย ท้าวสักกะทรงเห็นว่าพระพุทธองค์ทรงอดพระกระยาหารมาเป็น 47 วันแล้ว จึงนำผลสมออันเป็นโอสถทิพย์จากเทวโลกลงมาถวาย พระพุทธองค์ก็ได้เสวยผลสมอพระโอสถ พอเสวยเสร็จ ท้าวสักกะได้ถวายน้ำบ้วนพระโอษฐ์ ครั้นบ้วนพระโอษฐ์แล้วประทับนั่งที่โคนต้นราชายตนะ
ในขณะนั้นได้มีขบวนรถเกวียนพ่อค้าประมาณ 500 เล่มได้เดินทางผ่านมาใกล้ ๆ ต้นราชายตนะที่พระพุทธองค์ทรงประทับอยู่ ผู้นำขบวนเกวียนพ่อค้ามีสองคน คือ ตปุสสะและภัลลิกะ ได้เดินทางจากอุกกลชนบท มายังมัชฌิมประเทศเพื่อค้าขาย มีเทวดาตนหนึ่งผู้ที่เคยเป็นมารดาของพ่อค้าสองพี่น้องมาแต่อดีตชาติ ได้เห็นบุตรทั้งสองได้อยู่สังสารวัฏมาช้านานจึงปรารถนาจะสงเคราะห์พวกเขา จึงได้อธิษฐานให้ขบวนรถเล่มเกวียนให้หยุดเคลื่อนที่ไม่ให้ไปไหน รถเล่มเกวียนจึงได้หยุดตามคำอธิษฐาน คนขับเล่มเกวียนก็ได้ตีวัวเพื่อให้ฉุดเล่มเกวียนให้เคลื่อนที่แต่ไม่เป็นผล ตปุสสะและภัลลิกะจึงพากันแปลกใจว่าทำไมเล่มเกวียนไม่ยอมเคลื่อนที่ไม่ไปไหนเหมือนถูกตรึงอยู่กับพื้น และแล้วเทวดาก็ได้มาปรากฏต่อหน้าพ่อค้าสองพี่น้องและบอกว่า บัดนี้ได้มีพระมหาบุรุษได้ตรัสรู้เป็นพระพุทธเจ้าแล้ว และประทับที่ต้นราชายตนะใกล้ ๆ ถนนที่ขบวนเล่มเกวียนอยู่ และแนะนำพ่อค้าสองพี่น้องให้ไปเข้าเฝ้าเคารพและนำข้าวสัตตุก้อนและข้าวสัตตุผงที่อยู่ในเสบียงมาถวายแก่พระพุทธองค์ แล้วจักเป็นไปเพื่อประโยชน์สุขแก่ทั้งสองตลอดไป
ตปุสสะและภัลลิกะก็ได้ไปเข้าเฝ้าพระพุทธองค์ที่ต้นราชายตนะ และทูลถวายสัตตุก้อนและข้าวสัตตุผงตามคำบอกของเทวดา พระพุทธองค์ก็ทรงพระปริวิตกว่า บาตรที่ทรงใช้ซึ่งได้มาเมื่อตอนออกผนวชได้อันตรธานหายไปหลังตรัสรู้ และพระองค์ก็ทรงคิดว่า เมื่อไม่มีบาตร พระพุทธเจ้าทั้งหลายไม่เคยรับด้วยพระหัตถ์ แล้วจะรับด้วยอะไรดี ครั้งนั้นท้าวจตุโลกบาลทั้งสี่ได้ทราบว่าพระพุทธองค์กำลังทรงพระปริวิตกเรื่องบาตร จึงได้นำบาตรศิลาที่สีคล้ายถั่วเขียวทั้งสี่ใบลงมาถวาย พระพุทธองค์ทรงปรารภว่า พระพุทธเจ้าทั้งหลายไม่ใช้บาตรหลายใบ จึงอธิษฐานให้บาตรทั้ง 4 รวมกันเป็นใบเดียว และรับภัตตาหารนั้น เมื่อเสวยเสร็จแล้วทรงแสดงธรรมแก่เขาทั้ง 2 จนเกิดความเลื่อมใสศรัทธาประกาศตนเป็นอุบาสกยึดเอาพระพุทธและพระธรรมเป็นที่พึ่ง นับเป็นปฐมอุบาสกผู้ถึงสรณะ 2 ที่เรียกว่า เทฺววาจิก แล้วสองพี่น้องได้ทูลขอสิ่งหนึ่งจากพระพุทธองค์เพื่อนำไปบูชา พระพุทธองค์ทรงเอาพระหัตถ์ลูบพระเกศา พระเกศาก็ได้ตกลงมา 8 เส้น แล้วประทานให้ ตปุสสะและภัลลิกะได้นำพระเกศาทั้ง 8 เส้นกลับไปยังอุกกลชนบท แล้วบรรจุไว้ในสถูปเจดีย์ที่อสิตัญชนนคร ทำพิธีฉลองสมโภชเป็นหลายวันหลายคืน มีตำนานเล่าขานว่าในวันอุโบสถ สถูปเจดีย์ที่บรรจุพระเกศาทั้ง 8 เส้นได้เปล่งรัศมีสีนิล (น้ำเงินเข้ม)
ตำนานพม่า

ในประเทศพม่า มีตำนานของเจดีย์ชเวดากองได้เล่าขานไว้ว่า ตปุสสะและภัลลิกะพ่อค้าพี่น้องทั้งสองนั้นเป็นชาวมอญมาจากเมืองย่างกุ้ง ได้เดินทางไปค้าขายที่ประเทศอินเดีย ทั้งสองได้มีโอกาสเข้าเฝ้าพระพุทธเจ้า ซึ่งกำลังประทับอยู่ใต้ต้นพระศรีมหาโพธิ์ และได้ถวายภัตตาหารแด่พระองค์ หลังจากเสวยเสร็จแล้ว พระพุทธเจ้าได้ประทานพระเกศาให้ 8 เส้น เมื่อ ตปุสสะและภัลลิกะ เดินทางกลับ พระราชาแห่งอเชตตะได้ขอแบ่งพระเกศธาตุไป 2 เส้น พญานาคขอไปอีก 2 เส้น เมื่อเดินทางกลับถึงเมืองอสิตัญชนะ พระเจ้าโอกกลปะก็ได้ทรงประกอบพิธีต้อนรับพระเกศาธาตุอย่างยิ่งใหญ่  และได้ทรงคัดเลือกสถานที่บนเขาสิงฆุตตระ นอกประตูเมืองอสิตัญชนะให้เป็นที่สร้างพระเจดีย์เพื่อบรรจุพระเกศธาตุ แต่ขณะที่กำลังทำการขุดดินก่อสร้างนั้น ก็ได้ค้นพบพระบริโภคเจดีย์ของอดีตพระพุทธเจ้าองค์อื่น ๆ อีก 3 พระองค์ด้วย คือ ไม้ธารพระกร ภาชนะสำหรับใส่น้ำ และสบง จึงได้บรรจุของทั้งหมดนี้ในพระเจดีย์พร้อมกับพระเกศธาตุด้วย แต่ก่อนที่จะบรรจุก็ค้นพบด้วยว่า พระเกศธาตุกลับมี 8 เส้นดังเดิม พระเกศธาตุได้บรรจุไว้ภายในเจดีย์ทอง เงิน ดีบุก ทองแดง ตะกั่ว หินอ่อน และเหล็กตามลำดับ เสร็จแล้วจึงสร้างเจดีย์อิฐสูง 9 เมตรทับไว้ในชั้นแรก
เอตทัคคะ

ในกาลต่อมา พระพุทธองค์ทรงประทับนั่งในวัดเชตวันมหาวิหาร กรุงสาวัตถี แคว้นโกศล เมื่อทรงสถาปนาอุบาสกทั้งหลายไว้ในตำแหน่งเอตทัคคะต่าง ๆ ตามลำดับ จึงทรงสถาปนาตปุสสะและภัลลิกะพ่อค้าทั้งสองนี้ไว้ในตำแหน่งเอตทัคคะเป็นเลิศกว่าอุบาสกทั้งหลาย ผู้ถึงสรณะก่อนแล
บั้นปลายชีวิต

ในคัมภีร์ทางพระพุทธศาสนาไม่ระบุว่าท่านทั้งสองเสียชีวิตเมื่อใดและที่ใด แต่ท่านทั้งสองคงดำรงขันธ์อยู่พอสมควรแก่กาลจึงละโลกนี้ไป